b'\n_START_ARTICLE_\nTine Sundtoft\n_START_SECTION_\nKarriere\n_START_PARAGRAPH_\nSundtoft studerte til sivil\xc3\xb8konom ved Bedrifts\xc3\xb8konomisk Institutt 1986\xe2\x80\x931990, men mangler to av de n\xc3\xb8dvendige 80 vekttall, og pleier ikke \xc3\xa5 titulere seg som sivil\xc3\xb8konom. Hun var n\xc3\xa6ringspolitisk r\xc3\xa5dgiver for H\xc3\xb8yres stortingsgruppe 1995\xe2\x80\x931996, regiondirekt\xc3\xb8r i NHO p\xc3\xa5 Agder 1996\xe2\x80\x932005 og fylkesr\xc3\xa5dmann i Vest-Agder fylkeskommune 2005\xe2\x80\x932013._NEWLINE_Hun var medlem av Lillesand kommunestyre 1988\xe2\x80\x931991, 2. vararepresentant til Stortinget fra Aust-Agder 1989\xe2\x80\x931993 og generalsekret\xc3\xa6r i Unge H\xc3\xb8yre 1990\xe2\x80\x931992. I \xc3\xa5rene 1992\xe2\x80\x931995 var hun innvalgt i Aust-Agder fylkesting, der hun var gruppeleder for H\xc3\xb8yre, medlem av fylkesutvalget og leder i fylkesskolestyret og hovedutvalget for samferdsel. P\xc3\xa5 denne tiden stod lederstriden i Aust-Agder H\xc3\xb8yre mellom Sundtoft og hennes far, Kristian Sundtoft. Hun \xc3\xb8nsket en st\xc3\xb8rre ideologisk bevissthet enn faren, og tapte kampen om ledervervet i 1993._NEWLINE_Hun er gift og har to barn.'